google/wiki40b huggingface dataset:
Eliphas Lévi

Elifas Levi Zahedas (tikras vardas Alphonse Louis Constant g. 1810 vasario 8 d.– m. 1875 gegužės 31 d.) – Prancūzijos rašytojas, laikomas šiuolaikinio okultizmo pradininku.

Biografija

Alfonsas Luisas Konstantas gimė Paryžiuje batsiuvio šeimoje; jaunystėje buvo įstojęs į katalikų kunigų seminariją, bet joje besimokydamas įsimylėjo merginą ir seminariją paliko. Parašė kelis radikalius traktatus 1840 m. L'Evangile du Peuple ir 1848 m. Le Testament de la Liberté, už kuriuos buvo trumpam pasodintas į kalėjimą. 1854 lankėsi Anglijoje, kur susidomėjo magija, okultizmu, vedomis. Nuo 1861 metų parašė daug magiškų traktatų La Clef des Grands Mystères, Fables et Symboles, La Science des Esprits, Le Grand Arcane, ou l'Occultisme Dévoilé. Šis prancūzas savo kūryba padarė didelią įtaką magijai ir okultizmui, jis taip pat okultistams sukurė Bafometą – Šėtono įsikūnijimą.
FK Arsenal Tula

Istorija

Klubas įkurtas 1946 m. gruodžio 23 d. 2007 m. šis klubas nustojo gyvuoti.
2011 m. klubas atkurtas. Žaidė ketvirtos pakopos pirmenybėse, bet greitai iškopė į elito divizioną.
Sigitas Karbauskas

Biografija

1985 m. baigė Lietuvos žemės ūkio akademiją, mokslinis agronomas.
Seimo nario P. Gražulio padėjėjas – sekretorius. S. Karbausko gamybinės įmonės savininkas, dėl joje įvykusio nelaimingo atsitikimo teistas už darbų saugos nesilaikymą. 2011 m. balandžio – rugsėjo mėn. Klaipėdos rajono savivaldybės meras.
Partijos Tvarka ir teisingumas Klaipėdos rajono skyriaus narys. Nuo 2011 m. Klaipėdos rajono savivaldybės tarybos narys.
Peter Abrahams

Piteris Henris Abrahamsas (angl. Peter Henry Abrahams, 1919 m. kovo 19 d. Vrededorpas prie Johannesburgo) – Pietų Afrikos Respublikos rašytojas. Rašo anglų kalba.

Biografija

Gimė vargingame juodaodžių darbininkų rajone, šachtininko šeimoje, tačiau net ir žiauraus apartheido metais sugebėjo baigti pradžios mokyklą. Rašyti pradėjo vaikystėje, tačiau 1940 m. jau išėjus pirmajai poezijos knygai „Juodaodis kalba apie laisvę“ (A Black Man Speaks of Freedom) buvo priverstas pabėgti į Angliją. Londone dirbo nešėju geležinkelio stotyje, prekybininku, vairuotoju, jūreiviu. Baigęs kursus dirbo žurnalistu. 1956 m. apsigyveno Jamaikoje.

Kūryba

Romanuose „Griaustinio taku“ (The Path of Thunder 1948 m., lietuvių kalba 1961 m.), „Vainikas Maiklui Udomui“ (A Wreath for Michael Udomo 1956 m., liet. 1971 m.), „Jų naktis“ (A Night of Their Own 1965 m.) skelbiamos antirasistinės idėjos, vaizduojama Afrikos tautų kova dėl nepriklausomybės. Istoriniame romane „Pašėlęs užkariavimas“ (Wild Conquest 1950 m. pasakojama, kaip XIX a. būrai pavergė zulų gentis.  Be to, parašė autobiografinių bei dokumentinių publicistinių knygų. Kūrybai būdinga psichologiškumas.
Antidepresantas

Antidepresantai – tai psichotropiniai vaistai, veikiantys centrinę nervų sistemą, skirti gydyti depresiją, žmogaus emocinio balanso sutrikimą. Antidepresantai yra efektyvūs vaistai. Tačiau nėra nei vieno antidepresanto, kuris išgydytų visus pacientus (padeda 50-60 %).

Veikimo mechanizmas

Antidepresantai veikia galvos smegenyse esančių cheminių medžiagų apykaitą, palaikančią normalų nuotaikos ir nerimo lygį. Šios medžiagos – tai serotoninas, noradrenalinas, dopaminas ir kt. Sergant depresija ir nerimo sutrikimais, šių medžiagų trūksta tik tam tikrose smegenų srityse, tuo tarpu apskritai visame organizme tokio trūkumo nebūna.
Įprasti, seniai naudojami tricikliai antidepresantai (amitriptilinas, anafranilis, imipraminas, doksepinas ir kt.) yra mažai selektyvūs, t. y. jie paveikia ne tik tuos smegenų centrus, kurie susiję su depresija, bet ir gretimus, nesusijusius. Dėl šios priežasties kyla daugiau pašalinių reiškinių, tačiau yra pakankamai veiksmingi, tinka eilei pacientų. Kuriami naujesni antidepresantai, pasžymintys didesniu selektyvumu Šių vaistų veikimas nukreiptas į reikiamas smegenų zonas, atsakingas už depresijos kilmę, tuo tarpu kitų smegenų centrų nepaliečia. Naujausi antidepresantai pasižymi dideliu efektyvumu, silpnesniu šalutiniu poveikiu ir didesniu saugumu. Pagrindiniais medikamentais ambulatoriškai gydant depresiją tapo selektyvieji serotonino reabsorbcijos inhibitoriai (SSRI). Tai antidepresantai, veiksmingai šalinantys depresijos požymius, paprasto vartojimo, jų šalutinis poveikis nestiprus, jie nėra labai varginantys.
Tripolina

Tripolina – ypatingos konstrukcijos sulankstoma kėdė su kailine ar audekline sėdyne bei atlošu. Kėdės karkasas paprastai medinis su metaliniais šarnyrais arba metalinis.
Kėdės pavadintos pagal kėdes, kurias prieš Antrąjį pasaulinį karą Tripolyje (Libija) Italijos rinkai gamino kompanija Viganó. Kėdė buvo skirta stovyklautojams bei piknikams kaip stabili sulankstoma kėdė. Kompanija šias kėdes gamino iš vietinės medienos ir kupranugarių ar galvijų kailio. Viganó kompanija savo kėdes žymėjo ovaliniu antspaudu „Viganó Tripoli“ išvirkščioje sėdynes kailio pusėje.
Dabar tokiose kėdėse vietoj kailių naudojama drobė, brezentas ar panašūs audeklai. Tripolinos sėdynė ir atlošas yra vienas kailio ar audeklo gabalas, tačiau šis gabalas paprastai susiuvamas iš keturių gabalų taip, kad sėdint geriau prisitaikytų prie kūno.

Pasekėjai

Tripolinos konstrukcija įkvėpė kitų sulankstomų kėdžių kūrėjus. Pvz., garsiosios BKF Chair, dar vadinamos Butterfly chair ('drugeliška kėdė') turi ne medinį sulankstomą rėmą, o metalinį, iš išlenktų metalinių strypų.
Kajo Largo del Suras

Kajo Largo del Suras (isp. Cayo Largo del Sur) arba Kajo Largas („didžioji salelė“) – koralinė sala Karibų jūroje, rytiniame Kanareoso salyno pakraštyje, pavaldi Kubai, Chuventudo provincijai. Salos plotas 37,5 km². Ji nusidriekusi siaura nerija per 25 km. Beveik visą salą užima balto smėlio paplūdimiai, apaugę kokospalmėmis.
Kajo Largo del Suras – svarbus turistinis objektas. Saloje veikia 7 viešbučiai, visi jie susitelkę vakarinėje dalyje. Sala pasiekiama lėktuvu (yra Vilo Acuña oro uostas) bei laivu.
Kajo Largo del Surą 1494 m. atrado Kristupas Kolumbas. Vėliau šioje saloje slapstydavosi piratai. 2001 m. salą smarkiai nuniokojo uraganas Mišelė.
Čypiškis

Istorija

Čypiškis istorijos šaltiniuse paminėtas 1542 m. gruodžio 17 d. 1584 m. Čypiškio palivarką nusipirko Kristupas Radvila Perkūnas.
Dunojaus karinė flotilė

Dunojaus karinė flotilė (rus. Дунайская военная флотилия) – TSRS Karinio jūrų laivyno operatyvinis junginys (flotilė) Dunojuje, pirmą kartą suformuota 1940 m., po Besarabijos prijungimo.

Pirmoji formuotė

Pirmą kartą Dunojaus flotilė buvo suformuota 1940 m. liepos mėn., po Besarabijos prijungimo prie TSRS, perkėlus dalį Dniepro karinės flotilės laivų. Bazė buvo Izmailas.  
Prasidėjus TSRS-Vokietijos karui flotilė kartu su Pietų frontu atrėminėjo Rumunijos kariuomenės atakas. 
1941 m. birželio 24 ir 25 d. flotilės laivai Rumunijos Dunojaus krante išlaipino desantą. Užimtus placdarmus desantininkai ir flotilė gynė beveik mėnesį iki liepos 19 d. 
Traukiantis Raudonajai Armijai flotilė persibazavo į Odesą, paskui Nikolajevą ir Chersoną. Užtikrino perkėlas per Pietinį Bugą ir Dnieprą. 
1941 m. rugsėjį atsitraukė į Sevastopolį, spalį - į Kerčę.
Išformuota 1941 m. lapkričio 21 d. Laivai perduoti Azovo karinei flotilei ir Kerčės karinei jūrų bazei.
Faksimilė

Faksimilė (lot. fac simile – daryk panašų) yra tiksli originalaus parašo, rankraščio ar kitokio dokumento, taip pat knygos, žemėlapio, meno kūrinio kopija, gaunama spaudos, fotografijos ir kitais panašiais būdais .
Retų rankraščių, istorinių leidinių faksimilės dažniausiai buvo ir yra daromos išsaugojimo ateities kartoms bei mokslinių tyrimų tikslais. Ribotu tiražu jos gali būti išspausdinamos, pridedant srities specialistų komentarus, ir platinamos visuomenei.

Istorija

Senesniais laikais faksimilės būdavo padaromos rankiniu būdu – originalą nukopijuodavo pro permatomą popierių, graviruodavo ant metalinės plokštelės, medžio, litografijos būdu gaudavo galutinį produktą. Vystantis technikos pažangai, faksimilės pradėtos gaminti daug sparčiau ir tiksliau.
XX amžiaus 4-asis dešimtmetis

XX amžiaus ketvirtasis dešimtmetis prasidėjo 1931 metais ir baigėsi 1940 metais.
Tūkstantmečiai: 1 tūkstantmetis – 2 tūkstantmetis – 3 tūkstantmetis
Amžiai: XIX amžius – XX amžius – XXI amžius
Dešimtmečiai:
9-as10-as1-as2-as3-as
- 4-as -
5-as6-as7-as8-as9-as
Metai:  1931 1932 1933 1934 1935 1936 1937 1938 1939 1940

Ekonomika

Dešimtmetis prasidėjo neramiai. Ekonomika vis dar buvo žemame lygyje (dėl 1928 m. prasidėjusios pasaulinės ekonomikos krizės). JAV, Didžiojoje Britanijoje, Vokietijoje ir kitose Vakarų valstybėse įsigalėjo didelė bedarbystė, dėl ko ėmė formuotis ekstremistinės politinės jėgos.

Įvykiai Lietuvoje

Lietuvoje, kaip ir visame pasaulyje, dešimtmečio pradžioje įsigalėjo ekonominio nuosmukio tendencijos. Tai buvo sietina ir su politiniais motyvais – Vokietija atsisakė importuoti lietuvišką žemės ūkio produkciją (daugiausiai – mėsą), dėl to itin skaudžiai nukentėjo Lietuvos ekonomika. Ilgainiui buvo persiorientuota ir mėsą dideliais kiekiais imta eksportuoti į Didžiąją Britaniją. 
1939 metais hitlerinė Vokietija atėmė iš Lietuvos Klaipėdos kraštą.
Pociūnėlių Šv. Jono Krikštytojo bažnyčia

Istorija

Pociūnėlių bajorkaimyje iki 1782 m. pastatyta koplyčia. Bajorai jai dovanojo žemės (dokumentai 1799 m. patvirtinti). Koplyčia 1782 m, tapo Baisogalos parapijos filija (nuo tų metų pradėtos rašyti ir metrikų knygos).
1792 m. įsteigta altarija. Bažnyčia 1805 m. perstatyta ir padidinta. Tauginaičių-Antanavos dvaro savininkas jai dovanojo 6 margus žemės. Vyskupas Motiejus Valančius 1856 m. bažnyčiai paskelbė Šv. Jono ir Šv. Martyno atlaidus. Pociūnėlių filialistas kunigas Vincentas Norvaiša už sukilėlių rėmimą 1863 m. uždarytas į Kauno kalėjimą. Jam, pasmerktam mirti, iš kalėjimo pavyko pabėgti.
Lietuvos katalikų bažnyčios kronika mini, kad administratorius kunigas Antanas Jokūbauskas 1976 m. už vaikų katekizavimą nubaustas 50 rb. Jam 1977 m. valdžia trukdė remontuoti bažnyčią.

Architektūra

Bažnyčia medinė, liaudies architektūros formų, stačiakampio plano, vienabokštė, su apside ir šoninėmis zakristijomis. Yra 3 altoriai. Šalia stovi dviejų tarpsnių medinė varpinė.
Nacionalinė nevyriausybinių vystomojo bendradarbiavimo organizacijų platforma

Veikla

NNVBO platforma siekia aktyviai dalyvauti formuojant ir įgyvendinant vystomojo bendradarbiavimo politiką Lietuvoje ir Europos Sąjungoje, stiprinti VB srityje dirbančių organizacijų gebėjimus bei kompetencijas, atstovauti savo narėms Europos Sąjungos ir Lietuvos institucijose, formuoti viešąją nuomonę apie vystomąjį bendradarbiavimą rengiant visuomenės informavimo ir švietimo kampanijas. Lietuvai tapus ES nare ir šalimi – donore, mūsų šaliai atsirado būtinybė dalyvauti tarptautinėje vystomojo bendradarbiavimo politikoje, kuria, bendradarbiaujant išsivysčiusioms ir besivystančioms šalims, siekiama sukurti teisingą ir tvarų pasaulį, kuriame kiekvienas žmogus gali realizuoti savo teises ir gyventi orų gyvenimą neskurstant. NNVBO platforma aktyviai dalyvauja Europos pagalbos ir plėtros nevyriausybinių organizacijų konfederacijos CONCORD veikloje bei bendradarbiauja su Airijos, Suomijos, Baltijos šalių NNVBO platformomis.

Veiklos sritys

NNVBO platforma siekia aktyviai dalyvauti formuojant ir įgyvendinant vystomojo bendradarbiavimo politiką Lietuvoje ir Europos Sąjungoje, stiprinti VB srityje dirbančių organizacijų gebėjimus bei kompetencijas, atstovauti savo narėms Europos Sąjungos ir Lietuvos institucijose, formuoti viešąją nuomonę apie vystomąjį bendradarbiavimą rengiant visuomenės informavimo ir švietimo kampanijas. Lietuvai tapus ES nare ir šalimi – donore, atsirado būtinybė Lietuvai dalyvauti tarptautinėje vystomojo bendradarbiavimo politikoje, kuria, bendradarbiaujant išsivysčiusioms ir besivystančioms šalims, siekiama sukurti teisingą ir tvarų pasaulį, kuriame kiekvienas žmogus gali realizuoti savo teises ir gyventi orų gyvenimą neskurstant. NNVBO platforma aktyviai dalyvauja Europos pagalbos ir plėtros nevyriausybinių organizacijų konfederacijos CONCORD veikloje bei bendradarbiauja su Airijos, Suomijos, Baltijos šalių NNVBO platformomis

Duomenų bazė

2013 metų pabaigoje Nacionalinė nevyriausybinių vystomojo bendradarbiavimo organizacijų platforma pristatė pirmąją duomenų bazę, kurioje bus kaupiama visa informacija apie Lietuvos nevyriausybinių organizacijų (NVO) vykdomus vystomojo bendradarbiavimo projektus. Elektroninė duomenų bazė anglų kalba prieinama platformos tinklapyje. Lietuvos NVO atvira ir nuolat atnaujinama duomenų bazė yra skirta partnerių bei donorų paieškai, patirties keitimuisi, bendrų projektų ir programų idėjų vystymui.

Kita veikla

Lietuvos NVBO platforma taip pat aktyviai dalyvauja vystomojo švietimo politikos formavimo procesuose. Organizacija, bendradarbiaudama su kino festivalio „Nepatogus kinas“ organizatoriais, 2013 metais pristatė filmų ciklą, skirtą besivystančių šalių problemoms aptarti, organizuoja filmų peržiūras Lietuvos regionuose. Nacionalinė nevyriausybinių vystomojo bendradarbiavimo organizacijų platforma taip pat buvo aktyvi valstybės partnerė Lietuvos pirmininkavimo Europos Sąjungos Tarybai laikotarpiu.
Alitamas

Saugos klausimai

Alitamas leidžiamas naudoti Meksikoje, Australijoje, N. Zelandijoje, Kinijoje.
Kompanija Danisco buvo prašiusi leidimo naudoti alitamą kaip maisto saldiklį JAV, bet vėliau šį prašymą atšaukė.
Sprendimas už akių

Sprendimo turinys

Sprendimą už akių sudaro įžanginė ir rezoliucinė dalys bei sutrumpinti motyvai (LR CPK 286 str. 1 d.).
Įžanginėje sprendimo dalyje, be bendrų šiai sprendimo daliai keliamų reikalavimų, turi būti nurodyta, kad sprendimas yra priimtas už akių.
Rezoliucinėje sprendimo už akių dalyje, be bendrų šiai daliai keliamų reikalavimų, turi būti nurodyta pareiškimo dėl šio sprendimo peržiūrėjimo padavimo terminai ir tvarka.

Pareiškimo dėl sprendimo už akių peržiūrėjimo nagrinėjimas

Priėmęs pareiškimą teismas persiunčia pareiškimo ir jo priedų kopijas šalims ir tretiesiems asmenims bei informuoja, jog per 14 dienų nuo jo išsiuntimo šalys privalo, o tretieji asmenys turi teisę raštu pateikti atsiliepimus į pareiškimą (LR CPK 288 str. 1 d.).
Paduotą pareiškimą teismas rašytinio proceso tvarka išnagrinėja ne vėliau kaip per keturiolika dienų nuo termino atsiliepimui pateikti pasibaigimo dienos.
Išnagrinėjęs pareiškimą teismas turi teisę: pareiškimo netenkinti; panaikinti sprendimą už akių ir atnaujinti bylos nagrinėjimą iš esmės.
Išnagrinėjęs pareiškimą, teismas naikina sprendimą už akių ir atnaujina bylos nagrinėjimą iš esmės, jeigu konstatuoja, kad šalis į teismo posėdį neatvyko dėl svarbių priežasčių, apie kurias negalėjo laiku pranešti teismui, ir jos pareiškime nurodyti įrodymai gali turėti įtakos priimto sprendimo už akių teisėtumui ir pagrįstumui.
Nutarties nuorašas ne vėliau kaip per tris dienas po jos priėmimo išsiunčiamas šalims ir tretiesiems asmenims.
Dėl nutarties, kuria atsisakoma tenkinti pareiškimą, gali būti duodamas atskirasis skundas.

Pakartotinis sprendimas už akių

Jeigu teismas atnaujina bylos nagrinėjimą iš esmės LR CPK 288 straipsnio 4 dalyje numatytais pagrindais, tačiau šalis, dėl kurios yra priimtas sprendimas už akių, neatvyksta į teismo posėdį be svarbių priežasčių, jeigu jai yra tinkamai pranešta apie posėdžio laiką ir vietą, teismas turi teisę antrą kartą priimti sprendimą už akių (LR CPK 289 str.).
LR CPK 289 straipsnio 1 dalyje nurodytu atveju negali būti paduodamas pareiškimas dėl sprendimo už akių peržiūrėjimo.
Priedėlis

Priedėlis – daiktavardžiu reiškiamas ir bent linksniu derinama dalelyte. Priedėliu pasakome papildomą, antraeilį daikto pavadinimą.
Pagal sandarą priedėliai gali būti vientisiniai ir išplėstiniai, pvz.: „Pamačiau pusseserę Aistę. – Pamačiau Aistę, Giedriaus pusseserę, ir pakviečiau pietų.“
Priedėlis dažniausiai patikslina pažymimąjį žodį, ypač tada, kai jis reiškiamas įvardžiu, pvz.: „Ir štai pro vartus atplazdės ji, Stoškų Onutė“.
Priedėlio paskirtis – pasakyti kitą to paties asmens, daikto, reiškinio ar veiksmo pavadinimą, kad būtų išvengta neaiškumų, dviprasmybių. Kartais priedėlis su pažymimuoju žodžiu gali būti siejamas jungiamuoju žodžiu tai yra, arba būtent, kaip antai, kaip, vardu, pavarde, ypač, kuris dar labiau paryškina pažymimuoju žodžiu ir priedėliu nusakomo pavadinimo tapatumą, pvz.: „Ant to akmens, arba postamento, stovėjo jauna, graži mergaitė. Aš palieku viduasly savo arklį, tai yra mažą suolelį, kurį buvau jau virvele įsižabojęs ir apžergęs joti“.
Dažnai (ypač poezijoje) priedėliu tik vaizdingiau ir naujoviškiau pasakoma tai, kas jau buvo pasakyta pažymimuoju žodžiu, pvz.: „Lėtai atidarau duris į sąžinę – į savo žaizdą skaudžią.“

Skyryba ir vartojimas

Priedėlių skyryba (kaip ir išplėstinių pažyminių) priklauso nuo jų vietos sakinyje.
Įprastinė priedėlio vieta – prieš pažymimąjį žodį. Pvz.: „Mūsų upelių motutė Vilija dugną turi aukso, veidą kaip dangų.“ Po pažymimojo žodžio atsidūrę priedėliai (nesvarbu, išplėsti jie ar ne) kalbant išskiriami pabrėžiamąja, kartais tikslinamąja intonacija, o rašant – kableliais ar brūkšniais. Pvz.: „Vilija, mūsų upelių motutė, dugną turi aukso, veidą kaip dangų“.
Kraujomaiša

Religija ir kiti pavyzdžiai

Pagal Senąjį Testamentą, pirmoji kraujomaiša turėjusi būti tarp Adomo ir Ievos vaikų, iš kurių, tikinčiųjų manymu, ir atsiradusi žmonija. Iš senesniųjų kraujomaišos pavyzdžių gali būti Biblijos pasakojimas apie Lotą ir jo dukteris, Sofoklio drama „Karalius Edipas“, Ovidijaus „Metamorfozėse“ labai poetiškai aprašyta Miros meilė tėvui, iš kurios gimęs dievas Adonis. Kraujomaišą toleravo skandinavų tikėjimo vaisingumo dievai vanai.
Kai kur kraujomaiša buvo leidžiama karališkųjų šeimų nariams, motyvuojant vadinamojo „mėlyno kraujo“ išsaugojimo būtinybe: Egipto faraonų (pvz., dievai Ozyris ir Izidė buvo ir brolis su sese, ir sutuoktiniai, Tutanchamono tėvai buvo Echnatonas ir jo sesuo), inkų valdovų rūmuose buvo leidžiama tuoktis broliui ir seseriai, dėl to dinastijos neretai išsigimdavo. Ypač griežtai kraujomaišą smerkė senovės žydų teisės kodeksas, kurio nuostatas perėmė krikščionybė. VI amžiuje popiežius šv. Grigalius I uždraudė vedybas net 7 eilės giminaičiams, bet XIII a. draudimas sušvelnintas – tuoktis leista jau 3 eilės giminaičiams (pusbrolių ir pusseserių vaikams). Ši katalikų bažnyčios nuostata galioja iki šiol.
Georgijus Dimitrovas

Biografija

1901 m. išrinktas Sofijos spaustuvininkų profsąjungos vadovu. 1902 m. tapo Bulgarijos Socialdemokratų darbininkų partijos nariu, priklausė jos kairiajam sparnui, kuris sudarė 1919 m. įkurtos Bulgarijos komunistų partijos branduolį.
1913–1923 m. buvo Bulgarijos parlamento narys. 1923 m., po žlugusio ginkluoto sukilimo, emigravo į Jugoslaviją, vėliau – į TSRS. 1929 m. rudenį slapta persikėlė į Vokietiją.

Leipcigo procesas

1933 m. vasario 27 d. olandas komunistas-piromanas M. van der Liubė padegė Reichstago pastatą. Nacistai suėmė padegėją, kaltinimus pateikė ir G.Dimitrovui bei dar dviem bulgarams komunistams. 1933 m. rugsėjo-gruodžio mėn. Leipcige vykusio proceso metu, gerai mokėdamas vokiškai ne tik apsigynė nuo pagrindinio kaltintojo H.Geringo, tačiau ir sugebėjo procesą panaudoti antifašistinei propagandai. G.Dimitrovas buvo išteisintas, priėmė TSRS pilietybę ir 1934 m. vasario mėn. persikėlė į Maskvą.

Kominterno lyderis

Maskvoje G.Dimitrovas iškart pradėjo dirbti Kominterne, o 1935 m. buvo išrinktas Kominterno Vykdomojo komiteto Generaliniu sekretoriumi. Dėl 1937–1938 m. vykusių stalininių represijų Kominterno veikla apmirė ir įtaka sumažėjo. G.Dimitrovas buvo vienas iš kelių nerepresuotų Rytų Europos komunistų partijų vadovų. 1943 m. gegužės 15 d. Kominternas buvo paleistas, o G.Dimitrovas netrukus paskirtas VKP(b) CK Tarptautinės politikos skyriaus vedėju. 1937–1945 m. jis buvo TSRS Aukščiausiosios Tarybos deputatas.

Bulgarijos Liaudies Respublikos vadovas

1942 m. G.Dmitrovas paskirtas Maskvos kontroliuojamo Bulgarijos Tėvynės fronto vadovu. Bulgarijoje įvedus komunistinę santvarką, 1945 m. lapkričio mėn. jis grįžo į tėvynę. 1946 m. lapkričio 6 d. paskirtas įkurtos Bulgarijos Liaudies Respublikos Ministrų tarybos pirmininku. Nuo 1947 m. gruodžio mėn. iki mirties buvo Bulgarijos komunistų partijos generalinis sekretorius. Jam vadovaujant Bulgarijoje pradėta ekonomiką pertvarkyti pagal tarybinį modelį, šalis pradėjo priklausyti nuo TSRS, net pradėta vadinti „septynioliktąja tarybine respublika“.
1949 m. pavasarį G.Dimitrovas atvyko gydytis į Maskvą. Liepos 2 d. mirė nuo širdies nepakankamumo. Kūnas buvo balzamuotas, sarkofagas patalpintas specialiai pastatytame mauzoliejuje. 1990 m. žlugus komunistiniam režimui, palaidotas kapinėse.
Aleksandriškiai

Istorija

Minimas 1730 metais. 1838 m. Giedraičių bažnyčios Status animarum knygoje – Andriušiškių arba Aleksandriškių palivarkas.
Garbės teismas

Garbės teismas – organizacijos arba profesinės bendruomenės savivaldos institucija, nagrinėjanti klausimus dėl narių drausmės (disciplinos), garbės gynimo.

Profesiniai teismai

Garbės teismus turi advokatūra, notariatas, kitų laisvųjų profesijų korporacijos.
Jie nagrinėja drausmės bylas ir  prašymus dėl  garbės gynimo. Sudaromi 3-5 metams iš kelių (3-9) renkamų ar skiriamų narių. Pvz., į Teisėjų garbės teismą Lietuvoje po 2 narius iš Aukščiausiojo Teismo, Apeliacinio teismo ir Vyriausiojo administracinio teismo, 3 narius iš visų apygardų administracinių teismų, apygardų teismų ir apylinkių teismų teisėjų į Teisėjų garbės teismą renka Teisėjų taryba. Teisėjų garbės teismo nariai išsirenka šio teismo pirmininką ir pirmininko pavaduotoją.
Kruševas (Makedonija)

Istorija

Miestas priklausė Bizantijos imperijai. IX a. buvo okupuotas Bulgarijos imperijos. Vėliau vėl atiteko Bizantijai. Buvo valdomas trumpai egzistavusios Prilepo karalystės (viduramžių valstybė Balkanuose). 1395 m. okupuotas Osmanų imperijos.
XX a. pr. buvo nedidelis miestelis, kurio populiaciją sudarė 4 950 bulgarų, 4 000 vlachų (arumunai) ir 400 albanų. Nuo 1929 iki 1941 m. priklausė Jugoslavijos karalystei.
1965 m. Lietuvos šachmatų čempionatas

1965 m. Lietuvos šachmatų čempionatas – tai 32-asis Lietuvos vyrų ir 18-asis Lietuvos moterų šachmatų čempionatai.
The Elder Scrolls III: Bloodmoon

Siužetas

Solstheim saloje imperija pastato naujas šachtas, kurių labui žaidimo žaidėjui pasiūloma dirbti, žaidėjas sutinka ir pradeda daryti salos forto Frostmoth kapitono užduotis. Po kiek laiko žaidėjas, grįždamas po įvykdytos užduoties, pamato, kad fortas sunaikintas ir jo kapitonas dingęs. Tada žaidėjas iš forto karininko gauna užduotį eiti į salos kalnus ieškoti nordlingų genties, kuri prašo grąžinti tvarką į Solstheim salą. Rasdamas nordlingus, žaidėjas sužino apie Bloodmoon ritualą, kuris turi sutvarkyti gyvenimą saloje, tada jis su nordlingų šamano pagalba, įvykdo ritualą grąžindamas taiką į Solstheim salą.
Fővárosi TK

Istorija

Klubas įkurtas 1909 m. 1922 m. susijungė su kitu klubu.
1926 m. buvo įkurtas naujas klubas.
Futbolo komanda išformuota 1949 m.
Liucernos kantonas

Geografija

Liucerna yra vidurio Šveicarijoje. Per kantoną teka Roisas ir Mažoji Emė. Kantonas yra šiauriniuose Urnerio Alpių šlaituose. Aukščiausias taškas yra Brienzer Rothorn (2350 m). Kantono plotas yra 1,493 km².

Istorija

Kantoną sudaro Liucernos miesto iki 1415 m. sutartimis, ginklu ir pinigais įgytos žemės. Kantonas įstojo į Šveicarijos federaciją 1332 m. Liucerna trumpai bandė atsiskirti nuo Šveicarijos 1841-1847 m. per Zonderbundo karą, bet federalinė armija laimėjo.

Ekonomika

Apie 90 % Liucernos kantono ploto yra produktyvi žemė. Žemės ūkis svarbiausias pajamų šaltinis, bet pramonė irgi svarbi. Svarbiausios žemės ūkio šakos yra javai, vaisiai ir galvijai. Pramonė gamina tekstilę, mašinas, tabaką, popierių, apdirba medį.
Liucernos kantonui labai svarbus turizmas. Liucerna yra vartai į Alpių vasaros kurortus, dauguma transporto tarp Italijos ir Vokietijos vyksta pro čia.

Gyventojai

Dauguma gyventojų vokiečiai (2000 m. 89 %) ir Romos katalikai (71 %). Yra protestantų mažuma (12 %).